ПРОТОКОЛ № 5
от заседанието на Комисия по правни и институционални въпроси към Пленума на Висшия съдебен съвет, 
проведено на 6 февруари 2017 г.

Днес, 6 февруари 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА – отсъства
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“ и Мартин Величков – главен експерт – юрисконсулт в дирекция „Правна“.
При разглеждането на т. 1 на заседанието присъстват г-жа Даниела Врачева – съдия в Апелативния специализиран наказателен съд и г-н Георги Ушев – председател на Специализирания наказателен съд.

Д Н Е В Е Н   Р Е Д: 

1. ОТНОСНО: Среща с председателите на Апелативния специализиран наказателен съд и на Специализирания наказателен съд

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Да се изпрати писмо до председателя на Комисията за разкриване на документите и обявяване на принадлежност на български граждани към Държавна сигурност и разузнавателните служби на Българската народна армия с молба за изготвяне на документите по чл. 68, ал. 3, т. 9 от Закона за съдебната власт, в разумен срок, с оглед подаването им за участие в процедура за избор на съдебни заседатели.
1.2. Да се изпрати писмо до председателя на Столичния общински съвет за съобразяване на сроковете, предвидени в Закона за съдебната власт при провеждане на процедури за избор на съдебни заседатели за съдилищата, за да не се стига да блокиране на тяхната работа, поради липса на съдебни заседатели за попълване на съдебния състав.

I. МЕЖДУНАРОДНА ДЕЙНОСТ:

2. ОТНОСНО: Писмо от Министерство на правосъдието относно отчет за 2016 г. по изпълнението на целите на Актуализираната стратегия за продължаване на реформата в съдебната система

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОДОБРЯВА информацията за изпълнението на мярка 1.1.1 от Пътната карта за изпълнение на Актуализираната стратегия за продължаване на реформата в съдебната система.
2.2. ВЪЗЛАГА на експертите от дирекция „Международна дейност“ да обобщят информацията, предоставена от постоянните комисии към Пленума и Колегиите на ВСС.
2.3. Предлага на Пленума на Висшия съдебен съвет да ОДОБРИ обобщената информация за изпълнението на мерките по Пътната карта за изпълнение на Актуализираната стратегия за продължаване на реформата в съдебната система.
2.4. Предлага на Пленума на Висшия съдебен съвет да ИЗПРАТИ обобщената информация на Министерство на правосъдието.
2.5. Внася предложението за разглеждане в заседание на Пленума на Висшия съдебен съвет, насрочено за 09.02.2017 г.

3. ОТНОСНО: Писма от координаторите по Проект 2 „Алтернативно решаване на спорове и обхват на правомощията на съдиите“ на Европейската мрежа на съдебните съвети (ЕМСС) с програма за 3-та среща по проекта, насрочена за 13-14 март 2017 г., в гр. Любляна, Словения и протокол от предходната среща, проведена през м. декември 2016 г. в гр. Братислава.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение протокола от срещата на екипа по Проект 2 „Алтернативно решаване на спорове и обхват на правомощията на съдиите“  на ЕМСС, проведена в периода 12-13 декември 2016 г. г. в гр. Братислава, Словашка република 
3.2. ОПРЕДЕЛЯ за участие в третата среща на екипа по Проект 2 „Алтернативно решаване на спорове и обхват на правомощията на съдиите“ на ЕМСС, която ще се проведе в периода 13-14 март 2017 г., в гр. Любляна, Словения: 
1. Милка Итова - член на Висшия съдебен съвет;
2. Калин Калпакчиев - член на Висшия съдебен съвет;
3. ……. - преводач от български на английски език и обратно.

3.3. Предлага на Пленума на Висшия съдебен съвет да КОМАНДИРОВА лицата по т. 2. за участие в срещата на екипа по Проект 2 „Алтернативно решаване на спорове и обхват на правомощията на съдиите“ за периода 12-15 март 2017 г. 
3.4. Пътните разходи, разходите за три нощувки, разходите за дневни пари за 4 дни, разходите за медицински застраховки, както и разходите за хонорар на преводача са за сметка на Висшия съдебен съвет. 
3.5. ИЗПРАЩА преписката на комисия „Бюджет и финанси", за сведение и по компетентност. 

3.6. Материалите да бъдат внесени за разглеждане в заседание на Пленума на Висшия съдебен съвет след сключване на договор за извършване на устни и писмени преводи за нуждите на ВСС и определяне на преводач за конкретната среща. 

Забележка: Съгласно Правилата за възстановяване на разходите за участие в дейностите на ЕМСС, за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

4. ОТНОСНО: Становища по въпросника, изпратен от Изпълнителния борд на Европейската мрежа на съдебните съвети (ЕМСС) относно 4 – годишния Работен план на ЕМСС за периода 2017-2020 г. и предложения за бъдещи дейности на организацията, в изпълнение на решение на КПИВ по протокол № 1 от 09.01.2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. ОДОБРЯВА представените становища за 4-годишния Работен план на ЕМСС за периода 2017-2020 г.
4.2. ВЪЗЛАГА на експертите от дирекция „Международна дейност“ в АВСС да изготвят превод на английски език на обобщението на становищата и да го изпратят на Секретариата на Европейската мрежа на съдебните съвети.

5. ОТНОСНО: Становище от Изпълнителния борд на ЕМСС по молбата на Съдебния съвет на Полша.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Приема за сведение Становището на Изпълнителния борд на ЕМСС по молбата на Националния съдебен съвет на Полша.

II. ПРАВНИ ВЪПРОСИ:

6. ОТНОСНО: Становище от председателя на Районен съд гр. Айтос в изпълнение на решение на КПИВ по протокол № 3 от 23.01.2017 г., т. 7

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Изпраща преписката на Комисия „Бюджет и финанси“ за консултация относно възможността за извършване на разход за допълнително възнаграждение при изпълнение на длъжността „съдия по вписванията“, за минали години – 2014 г. и 2015 г. на Мария Джанкова и Таня Спасова – съдии в Районен съд гр. Айтос, в рамките на бюджетната сметка за 2017 г.

7. ОТНОСНО: Становище от окръжния прокурор на Окръжна прокуратура гр. Велико Търново в изпълнение на решение на КПИВ по протокол № 2 от 16.01.2017 г. т.7

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Няма пречка  на Пламен Христов Проданов, след приспадане на получените брутни месечни възнаграждения, да се изплати остатъка от дължимото обезщетение, при условията на чл. 225, ал. 1, връзка с ал. 4 от ЗСВ.
7.2. Решението по т. 7 да се изпрати на Пламен Проданов и на окръжния прокурор на Окръжна прокуратура гр. Велико Търново.

8. ОТНОСНО: Проект на Наредба за конкурсите за магистрати и за избор на административни ръководители в органите на съдебната власт
- Становище от Окръжен съд гр. Ловеч относно проект на Наредба за конкурсите за магистрати и за избор на административни ръководители в органите на съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
8.1. Да се публикува на интернет страницата на Висшия съдебен съвет Справка за постъпилите предложения по проекта на Наредбата, както и Обосновка на неприетите предложения.
8.2. Предлага на Пленума на Висшия съдебен съвет да ПРИЕМЕ Наредба за конкурсите за магистрати и за избор на административни ръководители в органите на съдебната власт.
8.3. Внася предложението за разглеждане в заседание на Пленума на Висшия съдебен съвет, насрочено за 09.02.2017 г.

9. ОТНОСНО: Становище от Окръжен съд гр. Ловеч относно проект на Наредба по чл. 209б от ЗСВ за показателите и методиката за провеждане на атестиране на съдия, председател и заместник-председател на съд

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
9.1. Да се изпрати на работната група изготвяща проекта на Наредба по чл. 209б от ЗСВ становището от Окръжен съд гр. Ловеч.
10. ОТНОСНО: Писмо от Министерство на правосъдието относно проект на Постановление на Министерски съвет за изменение и допълнение на актове на Тарифа № 1 към Закона за държавните такси за таксите, събирани от съдилищата, прокуратурата, следствените служби и Министерство на правосъдието и на Тарифа за държавните такси, които се събират от съдилищата по Гражданския процесуален кодекс.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Да се изиска информация от отдел „ Статистически анализ и обработка на данни“ информация за процедури за европейска заповед за запор на банкови сметки, както и за дела по чл. 22, т. 3 от Тарифата за държавните такси, които се събират от съдилищата по Гражданския процесуален кодекс.

11. ОТНОСНО: Искане на становище от Владимир Вълков – съдия в Софийски градски съд относно приложението на чл. 14, ал. 1, т. 2 от ЗКПУКИ във връзка с чл. 22, ал. 1, т. 6 от ГПК.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Искането от Владимир Вълков – съдия в Софийски градски съд да се изпрати на Инспектората към Висшия съдебен съвет, по компетентност.

12. ОТНОСНО: Решение на Комисия „Съдебна карта, натовареност и съдебна статистика“ по протокол № 3 от 30.01.2017 г., т. 1 относно предложение за изменение на Правилника за администрацията в съдилищата.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Предложението за изменение на Правилника за администрацията в съдилищата да се изпрати на работната група. 

13. ОТНОСНО: Решение на Комисия „Бюджет и финанси“ по протокол № 4 от 25.01.2017 г., т. 15 относно възражение – искане от сем. Славейко и Христина Каменови от гр. Враца с вх. № 94-00-667/17.01.2017 г./20.01.2017 г.
- Възражение срещу писмо изх. № 94-00-667/27.12.2016 г. от сем. Славейко и Христина Каменови от гр. Враца

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Да се уведоми сем. Каменови, че Висшият съдебен съвет не е страна по посочените дела.

14. ОТНОСНО: Писмо от Inter V ООД относно невъзможността да смени ръководството българските си дъщерни дружества.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Да се изпрати писмо до председателя на Софийски градски съд с искане на информация за това дали са предприети мерки по поставения въпрос, както и за копие от отговора до Inter V ООД.

ПРЕДСЕДАТЕЛ
НА КОМИСИЯТА:		  /П/   
                 ЮЛИАНА КОЛЕВА